**Vyhodnotenie činnosti** **Žiackej školskej rady**

 **v školskom roku 2019/2020**

 V školskom roku 2019/2020 pracovala Žiacka školská rada pri  Základnej škole Andreja Sládkoviča Sliač piaty rok . Je iniciatívnym a pomocným orgánom vyjadrujúcim záujmy žiakov v oblasti výchovy a vzdelávania. Členovia sú žiaci 4.- 9. ročníka, ktorí boli zvolení priamou voľbou v kmeňovej triede. Činnosť ŽŠR sa riadi podľa štatútu, ktorý bol vypracovaný a schválený členmi na ustanovujúcej schôdzi. Na základe návrhov žiakov bol vypracovaný plán činnosti. Žiacka školská rada zasadá 1x mesačne ( v prípade potreby častejšie).

 Žiacka školská rada sa podieľa na organizovaní akcií pre žiakov 3. - 9.ročníka. Počas Týždňa dobrovoľníctva 23. 09. – 27. 09. 2019 každá trieda zrealizovala aktivitu , ktorú si zvolila.

 08.10. 2020 členovia ŽŠR absolvovali školenie zamerané na činnosť ŽŠR.

 V rámci Hodiny deťom - Som veľké decko Rebeca Valverde, Vanesa Stuhlová, Samuel Puškár s p. uč. Spišiakovou a Novodomskou vytvorili 14. 11. 2019 tím dobrovoľníkov, ktorí chodili s pokladničkou v meste Sliač. Vyzbierali 171,72 €.

 V decembri žiaci vyrobili vianočné pozdravy pre všetkých seniorov v Domove seniorov Sliač a pedagógom dôchodcom. Zrealizovali Súťaž o najlepší medový koláč a časť výťažku z predaja na Vianočných trhoch sme zaslali UNICEFU. 13.12.2019 žiaci 1. – 9.ročníka vyrábali hračky pre zvieratká v útulku v rámci projektu Daruj hračku – urobíš radosť. Tiež hlasovali za Detský čin roka.

 Tento školský rok sa žiaci prvého a druhého stupňa zapojili vo veľkom počte do „Valentínskej pošty“. Tiež prišli do školy v červenom oblečení.

Žiacky parlament zorganizoval pre žiakov 14.februára 2020 „Fašiangový karneval“. Fantázia a zručnosť žiakov sa prejavila pri prezentácii vlastnoručne vyrobených škrabošiek a masiek. Žiaci sa vybláznili pri zábavných hrách, diskotéke.

 Dňa 21. marca 2020 vyjadrili online svoje sympatie a podporu ľuďom s DS zaslaním fotografií svojich farebných ponožiek.

 V školskom roku 2019/ 2020 sme sa zapojili do programu UNICEF - ŠKOLA PRIATEĽSKÁ K DEŤOM. Zorganizovali sme online aktivity. Škola získala titul ŠKOLA PRIATEĽSKÁ K DEŤOM.

 Ďalšie plánované aktivity ovplyvnila pandémia COVID – 19.

 Počas celého školského roka prebieha „Súťaž o najkrajšiu triedu“. Kritériá bodovania

motivovali žiakov k tomu, aby si skrášľovali svoje triedy a dbali na poriadok.

Poradie tried: 1. miesto – 7.B

 2. miesto – 5.B

 3. miesto – 9.A

 4. miesto – 6.A a  9.B

 5. miesto – 5.A a 7.A

 6. miesto – 6.B a 8 A

 7. miesto – 8.B

 Poslaním žiackej školskej rady je aj pomáhať pri riešení priestupkov žiakov voči školskému poriadku,  usmerňovať nevhodné správanie v škole a mimo nej a svojou činnosťou vylepšovať vzájomné vzťahy medzi žiakmi a učiteľmi.

 Žiaci jednotlivých tried sa naučili aktívne pracovať a zapájať sa do organizovania

akcií pre svojich spolužiakov. Triedy, ktorým záležalo na čo najlepšom umiestnení v „Súťaži o najkrajšiu triedu“, usmerňovali svojich spolužiakov dodržiavať poriadok v učebniach..

V Sliači 18.06.2020 Mgr. Elena Plichtová

 PaedDr.Iveta Novodomská